**Lungefunktionsundersøgelse**

Du har fået en tid til undersøgelse af din lungefunktion

**Hvad går undersøgelsen ud på**

Spirometri måler lungernes funktion, herunder lungevolumen (mængden af luft i lungevævet) og luftens strømningshastighed gennem luftvejene.

Undersøgelsen bruges blandt andet til at stille diagnoserne [astma](http://www.netpatient.dk/astma) og KOL

**Forberedelser til lungefunktionsundersøgelsen**

***For at få det mest pålidelige resultat er det vigtigt, at man forud for undersøgelsen*ikke*har indtaget anfaldsmedicin eller røget indenfor de seneste 6 timer.***

***Første gang du skal have lavet en lungefunktionsundersøgelse må du heller ikke tage forebyggende behandling de seneste 24 timer inden undersøgelsen.***

**Hvordan foregår undersøgelsen?**

Personen får et mundstykke i munden tilsluttet et måleapparat.

Personen indånder så dybt som muligt og puster ud igen så kraftigt og hurtigt som overhovedet muligt indtil lungerne er tømt for luft (cirka 6 sekunder). Dette gøres i alt tre gange.

Afhængigt af resultaterne gentages dette 20 minutter efter inhalation af korttidsvirkende lungemedicin.

Mvh

Lægerne ved Torvehallerne

Senest redigeret den 09-01-2022 af Thomas Barsøe